
Neka gazde i političari plate krizu svog sistema! 



Prošle je nedelje premijer Dačić izjavio 
da Srbiji prete dužnička kriza i dužničko 
ropstvo, nemogućnost isplate plata i pen- 
zija i normalnog funkcionisanja države, 
uz to nas plašeći, kao i obično, famoznim 
„grčkim scenariom” No, da bi umirio za- 
brinute, Dačić je brzo saopštio da vlada 
ima rešenje, te da će setom „antikriznih” 
mera uštedeti gotovo milijardu evra. Oko 
tih mera, naravno, poslednju reč će dati 
imperijalističke monetarne institucije, 
poput MMF-a čiji su predstavnici pre neki 
dan došli u Beograd u kontrolu. Do tada 
gazde i žuti sindikati su, po običaju glume- 
ći „socijalni dijalog a , dali punu podršku 
Dačiću. Tako smo mogli da čujemo 
Branislava Čanka, doživotnog pred- 
sednika sindikata ,,Nezavisnost a , како 
nam saopštava da je ,,za sada ‘bilateralna 
saradnja poslodavaca i sindikata bila 
dobra i da sada postoje izgledi da će se 
uspostaviti bolja komunikacija sa Vladom 
Srbije a . Koliko je dobra saradnja sindikata 
i gazda najbolje znaju radnici, koji od tako 
dobre saradnje jedva uspevaju da skrpe 
kraj sa krajem već decenijama. Ocenjujući 
paket ,,antikriznih a mera koje je na sednici 
Socijalno-ekonomskog saveta predstavio 
Mlađan Dinkić, dobro poznat po brizi za 
radnog čoveka, Čanak je rekao da su one 
,,u dobroj meri adekvatne problemima ko- 


je je potrebno rešiti a . Jasno je da sa tak- 
vim sindikatima, radnicima nisu potrebne 
gazde da bi se osećali kao robovi. 

U ludnici sueopšte Ijudske tragedije 

Као da to sve nije dovoljno, u zemlji u kojoj 
je preko 1,35 miliona ljudi u potpunosti 
nepismeno, i kojoj je pre svega potreban 
prosvetiteljski oporavak na svakom nivou, 
cene hrane (pod izgovorima o suši) i osta- 
lih osnovnih potrepština nekontrolisano 
rastu, dok nam uprava toplana saopštava, 
pred novu grejnu sezonu, da je potrebno 
podići cene grejanja od 10 do 45 odsto! 
U takvoj ludnici ljudske tragedije, poput 
smrti građevinskog radnika Z. Lj, koji je 
u Bosilegradu poginuo tako što je pao sa 
neobezbeđene etaže gradilišta, ovakve 
stvari postaju nešto što nam je normalno i 
čemu ne posvećujemo više od par sekundi 
svog vremena. 

Dok radnici u Srbiji ginu zbog loših uslo- 
va na radnom mestu, i umiru od gladi ili 
životare u bedi, dotle srpska vladajuća kla- 
sa čini sve da se transnacionalne mafijaške 
korporacije i zločinački vojni saveti kod 
nas osećaju kao kod kuće. Pa je tako Vla- 
da Srbije najavila da će opština Smedere- 
vo dati ,,još jednu šansu a američko- 
holandskom konzorcijumu „Komiko oil a , 
koji više puta nije ispunio ugovorene 


obaveze u vezi sa izgradnjom rafinerije u 
tom gradu. Vučićevo poltronsko ulagiva- 
nje nemačkim monetarnim fašistima, i 
Nikolićevo podvriskivanje Putinu samo 
doprinose slici tog ulizičkog, kvislinškog 
pristupa politici koju sprovodi država 
Srbija. A da bi mogla da nastavi sa takvom 
antiradničkom i antinarodnom politikom, 
njeni imperijalni gospodari će učiniti sve 
što je u njihovoj moći da niko ne bude u 
stanju da dovodi u pitanje monopol na silu 
države koja sprovodi njihove zahteve. Zato 
nas ne čudi da je američka vlada Vojsci 
Srbije donirala specijalna terenska vozila, 
tzv. ,,hamere a , u vrednosti od tri miliona 
dolara. Ta vozila, kao i drugo oružje na- 
bavljeno ili proizvedeno za imperijaliste 
biće korišćeno, sa jedne strane u ratovima 
protiv naroda širom sveta, ali kada se 
socijalno-politička situacija bude dovoljno 
zaoštrila, i protiv naroda na Balkanu. 

Otportiraniji 

Samo organizovani, radnice i radnici u 
Srbiji, ali i na čitavom Balkanu, mogu 
pružiti otpor ovoj tiraniji bogatih. U toj 
borbi moramo biti spremni na sve podva- 
le, zavlačenja i represiju, jer gazde neće 
mirno napustiti svoje pozicije sa kojih 
mogu da sisaju krv radnicima. Primer 
za to je privatizovana fabrika ,,Zorka a 
iz Šapca, čiji su radnici tek pre neki dan 
dobili presudu na sudu u Strazburu, koja 
obavezuje državu da im isplati zaostale 
zarade, kao i nematerijalnu štetu i sudske 
troškove. „Zorka” je privatizovana 2009. 
godine, a nove gazde, „Viktorija grupa a , 
nije preuzela izmirenje obaveza prema 
bivšim radnicima koji su već imali 
izvršne sudske presude. Gazde neće 
sabotirati radničke borbe samo pravnim 
mahinacijama, već će za to koristiti i 
brutalnu silu i sve načine zastrašivanja. 
Radnici iz ,,Jumka a javljaju da štrajk koji 
je bio najavljen za utorak u toj kompaniji 
nije održan, jer ga je rukovodstvo sprečilo. 
Radnici konfekcijskog pogona u ,,Jumku K 
su obustavili rad, ali kada su došli do kapi- 
je počelo je zapisivanje njihovih imena uz 
pretnje otkazom ako izađu, nakon čega su 
odustali od štrajka. Stoga, pamet u glavu i 
organizujmo se! 


“ISTINA JE UNIVERZALNA I SVI IMAJU PRAVA NA NJU” (FRANSISKO FERER) 





AKTUEINO 



II krevetu sa NATO 

Za 27. septembar je zakazano novo suđenje člano- 
vima ASI i drugim učesnicima Anti-NATO protesta u 
junu prošle godine. 


Uprkos Vučićevoj bombastičnoj izjavi 
da Srbija neće ući u NATO, politika 
koju je vodio Šutanovac suštinski 
neće biti promenjena. Ako Nikolić, 
igrajući na idiotluk nacionalizma, 
pokuša da stavi NATO u pozitivan 
kontekst, izjavivši kako NATO štiti 
Srbe na Kosovu, a Vučić da dovede 
iste one NATO avione koji su nas 
bombardovali da paradiraju na nebu 
iznad Beograda, tamo gde su pre tri- 
naest godina probijali zvučni zid ka- 
ko bi dodatno zastrašili stanovništvo 
izmučeno nestašicama struje koje su 
oni izazvali... Ako namenska industri- 
ja prodaje oružje američkim trupama 


u Iraku i Avganistanu, a to se predstav- 
lja kao genijalni poslovni potez, ako 
Vojska Srbije kupuje NATO oružje, 
ako NATO oficiri u uniformi ulaze na 
naše fakultete, brutalno narušavajući 
autonomiju Univerziteta, ako oficiri 
Vojske Srbije idu na NATO obuke i 
tako postaju NATO kadrovi, pri če- 
mu se nastavlja intenzivna saradnja 
sa Nacionalnom gardom Ohaja, 
koja je sedamdesetih godina prošlog 
veka na Kent Univerzitetu u Ohaju 
nekažnjeno masakrirala studente ko- 
ji su protestovali protiv američkog 
zločinačkog bombardovanja Kambo- 
dže... Ako je sve ovo istina, a jeste onda 



Vučić i Nikolić i ne moraju da potpišu 
bilo kakav papir o pristupanju, jer je 
Srbija de facto ekonomski, politički i 
kulturno kolonizovana i pretvorena 
u piona različitih imperijalnih sila 
i njihovih vojnih saveza, kakav je 
NATO. U međuvremenu, država 
nastavlja da sudi članovima ASI i 
drugim učesnicima Anti-NATO 
protesta u junu prošle godine. 
Novo suđenje je zakazano za 27. 
septembar. 

M.Đ. 


Policijski štićenici šire strah na ulicama 


Grupa od šest kukavica je u subotu, 
8. septembra, oko 1:30 časova ujutru, 
u Fruškogorskoj ulici u Beogradu, 
pretukla, koristeći između ostalog i 
mesarski čekić, gej mladića koji je sa 
još jednom osobom išao u obližnji 
gej klub. Pretučenom mladiću je u 
Urgentnom centru konstatovano više 
teških telesnih povreda - težak potres 
mozga, istegnuće vrata, naprsline na 
zubima donje vilice, više masnica i 
hematoma po licu. Posebno zabrinjava 
činjenica da su napadači bili veoma 
mladi ljudi, uzrasta između 16 i 20 
godina, te da su očigledno pripremali 
napad i smišljeno čekali žrtve nad 
kojima će iskaliti svoje divljačke 
nagone. Takođe, simptomatično je da 
se u delu grada kojim često patrolira 
policija, koja je prema izjavama 
očevidaca i bila upozorena na grupu 
okupljenih maloletnih neofašista, ni- 
ko od „predstavnika zakona” nije se 
pojavio sve dok napad nije prošao. To 
još jednom ukazuje na vezu između 
policijskih i parapolicijskih uglavnom 
maloletničkih neofašističkih grupica, te 
na činjenicu da su upravo one, svojim 
uzrastom vrlo pogodne za raznorazne 


mračnjačke manipulacije, zadužene za 
obavljanje prljavog posla, dok država 
smišljeno žmuri na jedno oko. 

Nijedna politička partija niti državna 
institucija nije osudila ovaj napad, 
a većina gej organizacija, koje su tu 
uglavnom zbog para, peru ruke od 
svake odgovornosti, ne nudeći bilo 
kakvo rešenje za veliki problem sa 
homofobijom u našem drušvu. 
Homofobija je još jedan od segmenata 
vladajuće ideologije. Ona unosi pode- 
le u radničku klasu sa ciljem njenog 
slabljenja. Pa su tako, mladi, nezaposle- 
ni ljudi, umesto da se zajedno organizu- 
ju i izbore za bolje uslove života i rada, 
protiv gazda i političara, huškani od 
strane medija, crkve i drugih državnih 
ideoloških aparata, jedni na druge. 
Apeli policiji da zaštiti gej populaciju 
su besmisleni, jer je većina napada 
na gejeve organizovana ili tolerisana 
od strane te iste institucije, koja od 
svog nastanka pažljivo neguje podele 
unutar potčinjenih klasa - između 
žena i muškaraca, belih, crnih ili žutih 
radnica i radnika, gej i strejt radnika itd. 
Jedino organizovani radnici, ujedinjeni 
bez obzira na sve moguće razlike koje 


među nama kao ljudima postoje, mo- 
gu i moraju da pruže otpor i promene 
sistem koji je zasnovan na izrabljivanju, 
a koji se održava ratovima, represijom i 
diskriminacijom. 


Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


Da li ste 
znali 

...da je osmoro američke 
dece poginulo 11. sep- 
tembra u Njujorku, da bi 
ubrzo potom bilo pobijeno 
1,5 miliona iračke i avgani- 
stanske dece, u ,,ratu pro- 
tiv terorizma"? 

ex-Idolmladih 


ZAGREBIDIIBUE k 

11. septembar 


Poslednja 

Vest! 



Tog dana 1973. godine izveden je vojni puč, koji 
je označio početak decenije otvorenog terora nad 
ileanskom radničkom klasom. 



Poslednjih deset godina, svakog 11. sep- 
tembra gotovo svi svetski mediji - od BBC i 
CNN pa do televizijskih stanica iz Paraćina 
ili Bijeljine - pompezno obeležavaju na- 
pad na Svetski trgovinski centar i prenose 
saopštenja raznih svetskih policajaca o 
tome kako će oni odlućno i dosledno nas- 
taviti da se bore protiv terorizma. Ni ove 
godine nije bilo drugačije, iako je spektakl 
počeo da bledi i cela stvar ušla u rutinu. U 
ovom tekstu pokušaćemo da razjasnimo šta 
je „borba protiv terorizma“, čemu ona služi, 
ko od nje ubira kajmak, a pomenućemo još 
i neke događaje koje bi na ovaj dan trebalo 
obeležeti. 

Teorijazavere 

Svima je jasno da je „borba protiv 
terorizma“ paravan za nove profiterske ra- 
tove, uvođenje novih represivnih mera i 
održavanje atmosfere straha i beznađa me- 
đu stanovništvom. Da li su vam potrebni 
tajni dokumenti da biste izneli takav 
zaključak? 

Vrlo često na internetu, a ponekad i u ve- 
likim medijima, javljaju se razni teoretičari 
zavere koji ukazuju na to da je 1 l.septembar 
bio „posao iznutra“, svesno organizovan od 
strane CIA-e i određenih struktura u izvrš- 
noj vlasti. Ma je li? Da li je moguće? Sve ove 
godine mi smo mislili da su CIA i ameri- 
čka administracija prijatelji čovečanstva i 
narodne bezbednosti! Zaista je strašno čuti 
da su se u njih uvukle neke sumnjive tajne 
grupe koje su od tih plemenitih institucija 
napravile sredstva za svoje zločinačke 
poduhvate... 

Oni koji su slepi za sistemsku nepravdu pri- 
sutnu u svakodnevnom životu, već je traže 
u nekim tajnim dokumentima, sumnjivi su 
koliko i te male tajne grupe moćnika na koje 
upiru prstom. 

Iako je važno saznati pod kojim okolnostima 


je 3000 nevinih ljudi izgubilo život prilikom 
napada na ,,bliznakinje“, baviti se teorijama 
zavere je mazanje očiju isto koliko i „borba 
protiv terorizma“. Nije u pitanju izolovani 
incident, već sistemska stvar kojom svetska 
buržoazija održava svoju dominaciju. 

Zanimljivo je da su svi ovekovečeni terori- 
sti optuženi od strane SAD - od Bin Ladena 
i Gadafija od Miloševića i Sadama - svoje 
profiterske i diktatorske karijere počeli 
upravo kao ljudi od poverenja SAD i „faktori 
stabilnosti u regionu“. Da li je to samo 
trivijalna zanimljivost? 

Imperijalistički moćnici koriste samo osve- 
dočeni ološ kako bi u određenoj zemlji 
ostvarili svoj uticaj, jer je trulež i javašluk 
osnov njihovog sistema. 

Jedan drugillseptembar 

11. septembar 1973. godine može jasnije da 
nam objasni kako SAD i njeni NATO sateliti 
decenijama proizvode terorizam kako bi 
održavali i pokretali svoju ratnu industriju. 

Tih dana, Čile su potresale velike političke 
promene. SAD, koje su finansijski kontrolisa- 
le Južnu Ameriku, naročito je uznemirilo ja- 
čanje levih političkih snaga i rast raspolože- 
nja za revolucionarnim promenama. To 
je takođe smetalo generalima čileanske 
vojske, koja je već tradicionalno oslonac 
konzervativnih i reakcionarnih snaga u toj 
zemlji. 

U takvim okolnostima, CIA pomaže gene- 
rala Avgusta Pinočea i huška ga da izvrši 
puč, preuzme vlast i vrati oduzetu imovinu 
američkim kompanijama. 

11. septembra u 7 časova izveden je vojni puč, 
koji je označio početak decenije otvorenog 
terora nad čileanskom radničkom klasom. 
Stotine i hiljade levičarskih i radničkih 
aktivista je pohapšeno i pobijeno (kao glavni 
koncentracioni logor za političke zatvorenike 
korišćen je čilenaski nacionalni stadion „Hulio 
Martinez Pradanos“, kroz koji je prošlo 40.000 
ljudi). Uvedena je privatizacija svega postoje- 
ćeg, od čega su naravno najviše korisiti imali 
bogataši, domaći i strani profiteri, kompanije iz 
SAD, kao i sam Avgusto Pinoče kod koga su 
posle smrti pronađeni tajni bankovni računi. 

O ovome nećete čuti ni na jednom mediju, 
ali događaji iz Čilea nikako ne smeju da budu 
zaboravljeni i oprošteni. 

K.R. 


Eto, došao je i taj dan. Konačno jedna 
lepa vest. Napokon da nam se i to desi! 
Poštovani čitaoci, imamo tu čast da vam 
sa neskrivenim uzbuđenjem saopštimo 
informaciju koju smo upravo primili. 
Malo je ovakvih grandioznih trenutaka 
u profesionalnoj karijeri novinara, stoga 
pre nego što vam saopštimo šta smo 
upravo saznali, moramo da podelimo 
s vama kako nam je neizmerna čast 
i zadovoljstvo, srca nam poskakuju, 
drhtavi dlanovi se znoje, a oči neza- 
ustavljivo suze. 

Dakle, pre samo zaključenje ovog bro- 
ja saznali smo da je bljuuuv bljuuuv 
bljuuuv kah kah bljoooou povrać pljas 
pljuc šmrk uh uh... bljuuv bljuuuv... Oh, 
poštovani čitaoci, jako se izvinjavamo 
zbog ove nezgode, daF zbog pretera- 
nog ushićenja ili ovog bureka što smo 
doručkovali desilo se da nam se nakon 
samog pogleda na prve rečenice ove 
neverovatne vesti neizostavno pri- 
povraćalo. Šta da se radi, dešava se, pri- 
mite još jednom naše izvinjotine. 

Dakle, evo i vesti koja nam je upravo 
stigla: Na zajedničkoj konferenciji za 
novinare, predsednik Srbije Tomislav 
Nikolić, premijer Ivica Dačić i ministar 
Aleksandar Vu vu bljt bljt bljt bljuuuuv 
bljuuuuv bljuuuv bljaaaaaaaa kh kh grok 
groaaaar bljaaaaaaa bljaaa bljaaa... 

Uh, izvinite još jednom. Stvarno ne 
znamo što nam se ovo dešava. Ve- 
rovatno zbog uzbuđenja, umora, na- 
petog iščekivanja onog što je napokon 
stiglo. Dakle, kao što smo vam ranije 
nagovestili, predsednik Srbije Tomislav 
Nikolić, premijer Ivica vica vica Dač 
dač daaaaaaaaačkrrrlj bljuuuuu bljuuuu 
bljuuuv bljaaak grok kh bljeeeee... 
Pardon, predsednik Srbije Tomislav Nik 
nikrklj kr bljaaaa bljuuuuv... 

Poštovani čitaoci, došlo je do izvesnih 
poteškoća sa saopštavanjem ove ve- 
sti. Molimo da malo pričekate, naj- 
verovatnije do sledećeg broja našeg 
magazina. Doviđenja i prijatno. Bljuuuv 
bljuuuv groooa bljuuuuv... glt glt gh kh 
gh gh šmmmrk uf uh pljuc bljak... 


^Dinektnu akciju možete nabaviti na sledećm mestima^ 

BEOGRAD: Kulturni centri REX i CZKD; 
Knjižare BARABA, PLATO i BEOPOLIS; 

Kafići BROD, BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
^NUBLU i MALA VELIKA KNJIGA. _ 















Око 600 italijanskih radnika sa Sardinije 
okupilo se u Rimu tražeći od italijanske vla- 
de da se ponovo otvori nedavno zatvorena 
fabrika aluminijuma na ovom italijanskom 
ostrvu. Protest je počeo mirno, radnici su 
sedeli na pločniku ispred zgrade ministar- 
stva ekonomije i lupali svojim kacigama o 
tlo stvarajući glasnu buku. Sukobi su izbili 
nakon što je grupa radnika pokušala da uđe u 
zgradu ministarstva gde se upravo održavao 
sastanak vladinih službenika, predstavnika 
sindikata i predstavnika kompanije Alcoa 
Inc. koja je vlasnik fabrike. Sudbina fabrike 
ujedno je i sudbina oko 1500 radnika. U 
žestokom sukobu povređeno je nekoliko 


Centar za liberterske studije predstavlja: 

Fransisko Ferer: 
Moderna škola, poreklo i ideali 


Kapitalno delo anarhističkog prosvetitelja Fran- 
siska Ferera. Obrazovanje nije dostojno svog 
imena ukoliko nije oslobođeno svih vrsta dog- 
matizma, ukoliko se samom detetu ne prepusti da 
razvije svoje veštine ili ukoliko škola nije spremna 
da podrži manifestacije tih veština. 

pripadnika policije. „Industrijska politika 
ove zemlje napuštena je već 20 godina. Alcoa 
je samo jedan od mnogih primera širom 
zemlje”, istakao je Rafael Bonani, predstav- 
nik jednog od sindikata. Iz ministarstva su 
nakon sastanka s predstavnicima Alcoa-e 
poručili da će „usporiti” zatvaranje i da će 
ministarstvo pozvati sve kompanije koje su 
pokazale potencijalni interes za preuzima- 
nje fabrike na Sardiniji. 

Krajem prošlog meseca grupa od oko 
100 rudara zabarikadirala se u rudniku na 
Sardiniji. Jedan od njih je presekao sebi 
vene pred kamerama. 

Marš sećanja na žrtve Pinočeove 
diktature 

Čile, 9. septembra. Veliki mirni marš 
organizovan u znak sećanja na žrtve Pino- 
čeovog vojnog režima (1973-1990), kao i 
na svrgavanje socijalističkog predsednika 
Salvadora Aljendea (11. septembra 1973), 
završio je žestokim sukobima s policijom. 
Nekoliko hiljada okupljenih otpočelo je 
marš na gradskom groblju u glavnom 
gradu Santijago, a nedugo zatim došlo 

Tadej j)rejforučujeJi(m 

Class Action 

Ako automobil koji 
neka kompanija 
proizvodi ima de- 
fekt, na primer 
kada ga drugo vozi- 
lo udari otpozadi 
dok je uključen levi 
migavac, eksplodira 
rezervoar sa benzi- 
nom i spali ljude u 
kolima. Da li uradi- 
ti opoziv i zameniti 
neispravan deo o trošku kompanije? Uz- 
mimo broj proizvedenih vozila i označimo 
ga sa A, pomnožimo A sa verovatnoćom da 
dođe do havarije, koju ćemo označiti sa B, 
i sve to pomnožimo sa prosečnim visinom 
svote plaćene kao vansudsko poravnanje u 
slučaju da oštećena strana tuži kompaniju 
C. A puta B puta C jednako je X. Ukoliko 
je ovo X manje od cene povlačenja modela, 
kompanija neće uraditi opoziv. 



je do prvih sukoba s policijom, koja je 
odmah upotrebila suzavac i vodene topove. 
Policija svoj napad na mirne demonstrante 
Pravda tvrdnjom da je grupa „maskiranih 
demonstranata” napala vladinu zgradu i 
počela da podiže barikade na ulicama i 
palila vatre. Mnogi su nosilii slike ljudi 
ubijenih za vreme Pinočeove desničarske 
diktature, tokom koje je ubijeno preko 
3.200 ljudi, uglavnom pripadnika pobtičke 
opozicije, 1.192 lica se i dalje vode kao 
„nestala”, dok je preko 30.000 hapšeno i 
mučeno po zatvorima. 

U jučerašnjim sukobima s policijom 
učestvovao je i znatan broj srednjoškolaca 
koji se već mesecima bore se za besplatno i 
svima dostupno javno obrazovanje. 

„Parada srama“ protiv volontiranja 

Liverpul, 8. septembar. U okviru kampanje 
protiv vladine uredbe koja obavezuje na 
volontiranje, članovi organizacije Federa- 
cija solidarnosti (Solfed), britanske sekcije 
Međunarodnog udruženja radnika i radni- 
ca (MUR), kao i aktivisti iz nekoliko drugih 
anarhističkih organizacija iz Liverpula, 
organizovali su tzv. „Volontersku paradu 
srama“ obišavši nekoliko gradskih radnji po- 
znatih po tome što koriste vladinu uredbu i 
izrabljuju nezaposlene. Prva „mrtva straža“ 
napravljena je ispred ,,Paundlenda“ na 
Vilijamson skveru, koja je izabrana zbog 
toga što je nedavno u jednoj prodavnici iz 
ovog trgovinskog lanca nekoliko studenata 
sudskom presudom bilo naterano na volon- 
tiranje. Držani su transparenti i deljeni leci, 
a nekoliko prolaznika je nakon razgovora s 
aktivistima i čitanja letaka odustalo od ulas- 
ka u ,,Paundlend“. Šef prodavnice tražio je od 
policije da udalji demonstrante, ali policija 
se nije mešala. Grupa se nakon toga preselila 
ispred „British heart“ fondacije, i informisa- 
li prolaznike o lažnom humanitarnom 
karakteru ove organizacije koja se ističe 
besramnim promovisanjem volontiranja i 
žestoko podržava navedenu izrabljivačku 
vladinu uredbu, posebno sračunatu na to 
da gazdama pomogne u sticanju profita 
obaranjem cene rada. 

Solfed se povodom ovog događaja oglasio 
saopštenjem na čijem kraju se ističe da će 
uskoro biti još masovnijih akcija ove vrste, 
poručivši ,,parazitima“ da će ih, ako nastave 
s izrabljivanjem, ,,zatvoriti“. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 




? - W ! 
(Л < 
C n < 


оГ co Сл) со 

JZ. w rr\ ГЧ1 


™ z m < 

ĆL (Л O ' 
O £ ° 


Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 
































